**LĪGUMS**

**Par elektroiekārtu piegādi 2.daļā “Elektroiekārtu piegāde Sociālajam dienestam”**

Daugavpilī 2016.gada 19.decembrī

**Daugavpils pilsētas pašvaldības iestāde “Sociālais dienests”,** Reģ. Nr.90001998587, juridiskā adrese: Vienības ielā 8, Daugavpilī, LV-5401, Latvijas Republika, turpmāk saukta Pircējs, tās vadītājasp.i. **Līvijas Drozdes** personā, kura rīkojas pamatojoties uz iestādes nolikumu, no vienas puses, un

**SIA “SKOG”,** reģ.Nr.40103475083, juridiskā adrese: Salacas iela 19-8, Rīga, LV-1019, turpmāk saukts Pārdevējs, tās valdes locekļa ar tiesībām pārstāvēt kapitālsabiedrību atsevišķi **Māra Limberga** personā, no otras puses,

pamatojoties uz Daugavpils pilsētas domes iepirkuma komisijas 2016.gada 9.decembra lēmumu (iepirkumu komisijas sēdes protokols Nr.3) iepirkuma “Elektroiekārtu piegāde Daugavpils pilsētas pašvaldības iestādēm”, identifikācijas Nr.DPD 2016/207, 2.daļā, noslēdza šādu Līgumu:

1. **LĪGUMA PRIEKŠMETS**
   1. Līguma priekšmets ir **elektroiekārtu, saskaņā ar tehnisko specifikāciju,** (turpmāk – Prece) pārdošanu, piegādi un uzstādīšanu pircējam. Piegāde sevī ietver arī Preces piegādi, uzstādīšanu, piestiprināšanu, pieslēgšanu, nodošanu ekspluatācijā, saskaņā ar tehnisko specifikāciju un tehnisko piedāvājumu (*pielikumā*), šajā līgumā noteiktajā kārtībā un termiņos.
   2. Prece ir reģistrēta Latvijas Republikas normatīvajos aktos noteiktajā kārtībā, tās kvalitāte atbilst specifikācijai un ražotāja standartiem.
   3. Pārdevējs apņemas piegādāt preci 3 (trīs) nedēļu laikā no līguma spēkā stāšanās dienas.
   4. Piegādes vieta un adrese norādīta pielikumā*.* Piegāde un uzstādīšana notiek Pircēja attiecīgās iestādes norādītajā telpā.
2. **LĪGUMA SUMMA UN NORĒĶINU KĀRTĪBA**
   1. Kopējā līguma summa šī līguma darbības laikā ir **EUR 2 501,00 (divi tūkstoši pieci simti viens euro 00 centi)** bez PVN. PVN 21% EUR 525,21 (pieci simti divdesmit pieci euro 21 cents), bet pavisam kopā ar PVN 21% EUR 3 026,21 (trīs tūkstoši divdesmit seši euro 21 cents).
   2. Līguma summā ir iekļauta Preces cena, kā arī visas Preces iepakojuma, piegādes, uzstādīšanas, piestiprināšanas, pieslēgšanas un nodošanas ekspluatācijā izmaksas līdz Pircēja norādītājai vietai, tehniskā apkalpošana un remonti garantijas laikā, kā arī visi nodokļi, nodevas un citi izdevumi, kas rodas Pārdevējam sakarā ar Preces ievešanu Latvijas Republikā un tās piegādi Pircējam.
   3. Pircējs apņemas apmaksāt piegādāto kvalitatīvo Preci 30 (trīsdesmit) dienu laikā, pamatojoties uz Pārdevēja izrakstītu rēķinu pēc Preces piegādes, uzstādīšanas un pieņemšanas – nodošanas akta parakstīšanas.
   4. Par Preces apmaksas dienu tiek uzskatīta diena, kad Pircējs ir pārskaitījis naudu uz Pārdevēja līgumā norādīto bankas kontu.
   5. Ja piegādāta nekvalitatīva vai līguma noteikumiem neatbilstoša Prece, par ko līgumā noteiktā kārtībā sastādīts akts, norēķināšanās par Preci notiek pēc tās apmaiņas pret kvalitatīvu un atbilstošu līguma noteikumiem.
   6. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.
3. **PĀRDEVĒJA UN PIRCĒJA TIESĪBAS UN PIENĀKUMI:**
   1. Pārdevējs apņemas veikt atbilstošu Preces piegādi un nodošanu Pircējam kopā ar visiem komplektācijā ietilpstošajiem materiāliem un dokumentāciju.
   2. Pārdevējs nodrošina Preces piegādi tās rūpnīcas standarta iepakojumā, kas nodrošina pilnīgu Preces drošību pret iespējamajiem bojājumiem to transportējot.
   3. Pārdevējs apņemas veikt Preces piegādi līguma noteiktā kārtībā un termiņā.
   4. Pārdevējs ir atbildīgs par Preces atbilstību Latvijas Republikas normatīvo aktu prasībām.
   5. Pārdevējs apņemas nodrošināt piegādei izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām.
   6. Pārdevējs uzņemas atbildību par zaudējumiem, kuri nodarīti Pircējam un trešajām personām sakarā ar šī līguma noteikumu pārkāpumu, ja Pārdevējs tajos vainojams.
   7. Pārdevējs apņemas līguma izpildi nenodot trešajai personai bez Pircēja rakstiskas atļaujas.
   8. Pārdevējs apņemas piegādāt Preci Pircējam izdevīgā darba laikā, kā arī piegādes laikā iespēju robežās nodrošināt ēkā atrodošās iestādes normālu darbu, neaizsprostojot kāpnes, ieejas ēkā, neradot pārmērīgu troksni, vibrāciju, traucējumus u. tml..
   9. Pircējam ir tiesības pārbaudīt piegādātās Preces kvalitāti un pieteikt pretenzijas, ja tā neatbilst līguma noteikumiem.
   10. Pircējs veic līgumā noteiktajā termiņā piegādātās kvalitatīvās un līguma noteikumiem atbilstošas Preces pieņemšanu un apmaksu līgumā noteiktajā kārtībā.
   11. Pircējs apņemas Pārdevējam nodrošināt pienācīgus apstākļus Preces piegādes veikšanai.
   12. Nepieciešamības gadījumā Pārdevējs apņemas nodrošināt Pircēja darbinieku bezmaksas apmācību darbam ar piegādāto iekārtu uz vietas mēneša laikā pēc iekārtas uzstādīšanas.
4. **PUŠU MANTISKĀ ATBILDĪBA**
   1. Nekvalitatīvas vai līguma noteikumiem neatbilstošas Preces gadījumā Pārdevēja pienākums ir 10 (desmit) dienu laikā veikt atkārtotu kvalitatīvas un līguma noteikumiem atbilstošas Preces piegādi uz sava rēķina.
   2. Ja Pārdevējs nepiegādā Preci līguma 6.1.punktā noteiktajā termiņā, tad Pārdevējs maksā Pircējam līgumsodu 0,5% apmērā no līguma kopējās summas par katru nokavēto dienu, bet ne vairāk kā 10% (desmit procenti) no līguma summas.
   3. Ja Pircējs neveic Preces apmaksu līguma 2.3.punktā noteiktajā termiņā, tas maksā Pārdevējam līgumsodu 0,5% apmērā no līguma kopējās summas par katru nokavēto dienu, bet ne vairāk kā 10% (desmit procenti) no līguma summas.
   4. Puses ir savstarpēji atbildīgas par otrai Pusei nodarītiem zaudējumiem, ja tie radušies vienas Puses vai tā darbinieku tīšas darbības vai bezdarbības, rupjas neuzmanības vai nolaidības rezultātā. Par nodarītiem zaudējumiem Puse sastāda attiecīgu aktu, kurā tiek konstatēts radušos zaudējumu apmērs un vienu šī akta oriģinālu kopā ar pretenziju iesniedz otrai Pusei. Uz iesniegto pretenziju Pusei ir pienākums sniegt atbildi ne vēlāk kā 5 (piecu) dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu.
   5. Ja Pārdevējs lauž līgumu pirms termiņa, tas 10 (desmit) darba dienu laikā no dienas, kad līgums lauzts, maksā Pasūtītājam līgumsodu 10% (desmit procentu) apmērā no līguma kopējās summas.
   6. Līgumsoda samaksa neatbrīvo Puses no saistību izpildes.
5. **NEPĀRVARAMĀ VARA**
   1. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizkar Pušu tiesības un ietekmē uzņemtās saistības, pieņemšana un stāšanās spēkā.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei. Ziņojumā jānorāda, kādā termiņā, pēc tās uzskata, ir iespējama un paredzama tās līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija, un kura satur minēto ārkārtējo apstākļu darbības apstiprinājumu un to raksturojumu.
6. **PRECES NODOŠANA UN PIEŅEMŠANA**
   1. Pārdevējs piegādā Preci Pircēja pielikumā norādītajā adresē un uzstāda to iestādes norādītajā telpā 3 (trīs) nedēļu laikā no līguma spēkā stāšanās dienas.
   2. Preces piegādes un uzstādīšanas fakts tiek noformēts, Pircējam un Pārdevējam parakstot Preces piegādes pieņemšanas – nodošanas aktu.
   3. Pieņemšanas laikā konstatēto nekvalitatīvo Preci Pircējs nepieņem.
7. **GARANTIJA UN APKOPE**
   1. Pārdevējs garantē 36 mēnešu Preces garantiju no pieņemšanas – nodošanas akta parakstīšanas.
   2. Līgumā norādītā garantijas periodā Pārdevējs apņemas saviem spēkiem un par saviem līdzekļiem veikt garantijas remontu. Nomaināmās detaļas garantijas remonta ietvaros ir bezmaksas.
   3. Precei nepieciešamā apkope garantijas periodā ir bezmaksas.
   4. Tehniskās apkopes un remontu veic ne vēlāk kā 24 stundu laikā, ievērojot iestādes oficiālo darba laiku, darba laikā un ne vēlāk kā 48 stundu laikā ārpus darba laika (arī brīvdienās un svētku dienās), pēc telefoniska izsaukuma. Remonts ar detaļu nomaiņu tiek veikts ne ilgāk kā 7 dienu laikā pēc remonta pieteikšanas, nepieciešamības gadījumā paredzot bojātās Preces aizvietošanas iespējas.
   5. Pārdevējs aizvieto bojāto Preci ar līdzvērtīgu uz Preces remonta laiku.
8. **LĪGUMA DARBĪBAS LAIKS, LAUŠANAS UN GROZĪŠANAS KĀRTĪBA**
   1. Līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā līdz pilnīgai saistību izpildīšanai.
   2. Pircējs ir tiesīgs vienpusēji lauzt šo līgumu,
      1. ja Pārdevējs, iesniedzot dokumentus, saskaņā ar iepirkuma nolikumu, iepirkuma komisijai ir sniedzis nepatiesu informāciju.
      2. ja Pārdevējs nepiegādā Preci 10 dienu laikā pēc šajā līgumā noteiktā termiņa beigām.
      3. ja Pārdevējs piegādā šī līguma noteikumiem neatbilstošu Preci.
      4. ja Pārdevējs vienpusīgi, bez Pušu savstarpējās vienošanās, paaugstina Preces cenu.
   3. Līguma laušana neatbrīvo Pārdevēju no zaudējumu atlīdzības.
   4. Pusēm ir tiesības, rakstiski savstarpēji vienojoties, papildināt vai grozīt līguma noteikumus, tikai Publisko iepirkumu likuma 67.1 pantā noteiktajos gadījumos. Jebkuras līguma izmaiņas vai papildinājumi tiek noformēti vienošanās veidā un pēc tā parakstīšanas kļūst par šī līguma neatņemamām sastāvdaļām.
9. **NOBEIGUMA NOTEIKUMI**
   1. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj vienoties, strīds risināms Latvijas Republikas tiesā, spēkā esošo normatīvo aktu noteiktajā kārtībā.
   2. Līgums ir sastādīts uz 10 lapām, divos identiskos eksemplāros, no kuriem viens glabājas pie Pircēja, bet otrs – pie Pārdevēja.
   3. Pieņemšanas – nodošanas akts, defekta akti, ja tādi tiek sastādīti, ir šī līguma neatņemamas sastāvdaļas.
   4. Visi paziņojumi, pieprasījumi Pusēm ir iesniedzami vai nosūtāmi uz šā līguma 10.punktā norādītajām adresēm. Ja mainās Pušu adreses un/vai rekvizīti, tad tas jāpaziņo otrai pusei triju dienu laikā.

Pielikumā: tehniskā specifikācija, tehniskais un finanšu piedāvājums.

1. **Pušu juridiskās adreses un rekvizīti**.

|  |  |
| --- | --- |
| **Pircējs:**  **Daugavpils pilsētas pašvaldības iestāde “Sociālais dienests”**  Reģ.Nr.90001998587  Vienības iela 8, Daugavpils, LV-5401  Banka: AS Citadele Banka  Kods: PARXLV22  Konts: n/k LV48PARX0000850062606  E-pasts: [soclp@soclp.lv](mailto:soclp@soclp.lv)  Vadītājas p.i.:  \_\_\_\_\_\_\_\_\_\_\_\_\_\_\_\_\_\_ Līvija Drozde | **Pārdevējs:**  **SIA “SKOG”**  Reģ.Nr.40103475083  Salacas iela 19-8, Rīga, LV-1019  Banka: Nrodea Bank AB Latvijas filiāle  Kods: NDEALV2X  Konts: LV50 NDEA 0000 0839 5160 0  Valdes loceklis:  \_\_\_\_\_\_\_\_\_\_\_\_\_\_\_ M.Limbergs |

1.pielikums

**TEHNISKĀ SPECIFIKĀCIJA – TEHNISKAIS UN FINANŠU PIEDĀVĀJUMS**

**2.daļā “Elektroiekārtu piegāde Sociālajam dienestam”**

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Nosaukums** | **Parametri** | **Daudzums (gab)** | **Pretendenta piedāvājums,**  **preces nosaukums, ražotājs**  *(atbilst vismaz minimālajām prasībām)* | **Cena EUR**  **bez PVN** | **Kopā EUR**  **bez PVN** |
| 1. | **Veļas mašīnu iegāde** | Veļas ietilpība: 8 kg  Maks. centrifūgas ātrums: 1400 apgr./ min  Izmēri:  85 x 60 x 52 cm  Elektroenerģijas patēriņa klase: A+++  Enerģijas patēriņš gadā, kWh: 190,0  Pieslēguma jauda, W: 2200  Tīkla spriegums, V: 230  CE - sertifikāts | 3 |  |  |  |
| 2. | **Ledusskapju iegāde** | Izmēri, AxPxD, cm: 152x54x60  Kopējais apjoms, bruto, litri: 240  Ledusskapis  Tilpums, l: 142  Automātiska atkausēšanas sistēma  2 stikla plaukti  1 konteiners dārzeņiem  Saldētava  Tilpums, l: 87  Sasaldēšanas jauda, kg/24h: 3.5  Spēja uzturēt temperatūru, h: 18  Enerģijas patēriņš gadā, kWh/gadā: 244  Elektroenerģijas patēriņa klase: A+  CE - sertifikāts | 1 |  |  |  |
| 3. | **ELEKTRISKĀ / KERAMISKĀ PLĪTS iegāde** | Minimālas prasības elektriskajām/keramiskajām plītīm:  Pagatavošanas zonas: 4 sildriņķi  Atlikušā siltuma indikācija: Ir  Cepeškrāsns tips: Elektriskā  Cepeškrāsns elektroenerģijas klase: A  Komplektā ir jābūt elektriskai kabelis plīts pieslēgšanai.  Tīkla spriegums, V: 380  CE - sertifikāts | 6 |  |  |  |
| 4. | **boilera iegāde** | Ūdens sildītāja veids:  Vertikāls  Tilpums:  100 l  Jauda:  1500 W  Iekšējās tvertnes materiāls: Nerūsējoša tērauda  Iēkšējās tvertnes pārklājums: Biostiklaporcelāns  Magnija anods:  Ir  Termostats:  Regulējams  Termometrs: Ir  Garantija: 3 gadi  CE - sertifikāts | 1 |  |  |  |
| Ūdens sildītāja veids:  Vertikāls  Tilpums:  30 l  Jauda:  1500 W  Iekšējās tvertnes materiāls: Nerūsējoša tērauda  Iēkšējās tvertnes pārklājums: Biostiklaporcelāns  Magnija anods:  Ir  Termostats:  Regulējams  Termometrs: Ir  Garantija: 3 gadi  CE - sertifikāts | 1 |  |  |  |
| **Kopā EUR bez PVN:** | | | | | |  |
| **Kopā EUR ar PVN:** | | | | | |  |

Pieļaujamās izmēru un citu iekārtu raksturojošo rādījumu deviācijas uz +/- 5 vienības.

**Pretendents apņemas:**

Garantijas laikā (3 gadi) nodrošināt iekārtu **bezmaksas garantijas remontu.**

Piegādātājam cenā ir jāiekļauj visi izdevumi: piegāde, uzstādīšana u.c.

Piegādes adrese: Vienības iela 8, Daugavpils.

Piegādes un uzstādīšanas termiņš: 3 nedēļu laikā no līguma spēkā stāšanās.

|  |  |
| --- | --- |
| **Pircējs:**  **Daugavpils pilsētas pašvaldības iestāde “Sociālais dienests” vadītājas p.i.:**  \_\_\_\_\_\_\_\_\_\_\_\_\_\_\_\_\_\_ Līvija Drozde | **Pārdevējs:**  **SIA “SKOG” valdes loceklis:**  \_\_\_\_\_\_\_\_\_\_\_\_\_\_\_ M.Limbergs |

2.pielikums

**TEHNISKĀ SPECIFIKĀCIJA – TEHNISKAIS UN FINANŠU PIEDĀVĀJUMS**

**2.daļā “Elektroiekārtu piegāde Sociālajam dienestam”**

|  |  |
| --- | --- |
| **Pircējs:**  **Daugavpils pilsētas pašvaldības iestāde “Sociālais dienests” vadītājas p.i.:**  \_\_\_\_\_\_\_\_\_\_\_\_\_\_\_\_\_\_ Līvija Drozde | **Pārdevējs:**  **SIA “SKOG” valdes loceklis:**  \_\_\_\_\_\_\_\_\_\_\_\_\_\_\_ M.Limbergs |